《骊山温泉》
清代·陈德正

金乌飞入重泉底，烈炬烧山漱山髓。阴阳失位水火争，一泓鼎山神蛟死。

本是玄黄血所变，劫灰烬热煽幽焰。文瑶密石漾中流，溶溶春暖回深殿。

华清赐浴承恩始，遗恨千年成祸水。望春新赐洗儿钱，翻涡十丈黄虬起。

作者简介：陈德正，字醇叔，号葛城，安州人。雍正庚戌进士，授吏部主事，历官陕西按察使。有《葛城诗稿》。